google/wiki40b huggingface dataset:
ऐलिफ़ैटिक यौगिक

कार्बनिक रसायन में ऐलिफ़ैटिक यौगिक (aliphatic compound) हाइड्रोकार्बन यौगिकों की दो श्रेणियों में से एक है। दूसरी श्रेणी एरोमैटिक यौगिक (aromatic compound) होते हैं। इन दोनों श्रेणियों में अंतर यह है कि एरोमैटिक यौगिकों (जैसे कि बेंज़ीन) में परमाणुओं की किसी शृंखला का एक स्थाई चक्र सम्मिलित होता है, जबकि ऐलिफ़ैटिक यौगिकों में या तो ऐसा कोई चक्र होता नहीं या वह उस यौगिक के मुख्य भाग का स्थाई हिस्सा नहीं होता। ब्यूटेन ऐलिफ़ैटिक यौगिकों का एक उदाहरण है क्योंकि इसमें बिना किसी चक्र वाली कार्बन परमाणुओं की शृंखला है।
कार्ल रिटर

कार्ल रिटर (जर्मन:Karl Ritter; 7 अगस्त, 1779 ई॰ - 28 सितम्बर 1859 ई॰) विश्वविख्यात जर्मन भूगोलवेत्ता थे। ये आधुनिक भूगोल के संस्थापक तथा भूगोल के एक महत्वपूर्ण क्षेत्र तुलनात्मक भूगोल के जनक माने जाते हैं।

जीवन परिचय

कार्ल रिटर का जन्म 7 अगस्त, 1779 ई॰ को जर्मनी (उस समय का प्रशिया देश) के प्रसिद्ध शिक्षा केन्द्र स्नेप्फेन्थल के निकट क्वेडलिनबर्ग नामक स्थान पर हुआ। रिटर के पिता एक चिकित्सक थे और उनकी मृत्यु तभी हो गयी जब कार्ल रिटर की उम्र मात्र दो साल थी। स्नेप्फेन्थल में स्कूली शिक्षा पूरी करने के बाद रिटर को फ्रैंकफर्ट के एक बैंकर होल्वेग के यहाँ प्राइवेट ट्यूटर की नौकरी मिली। वे इस नौकरी के दौरान ही हाले विश्वविद्यालय में शिक्षा भी ग्रहण कर सके और बाद में 1819 में वहीं इतिहास के आचार्य के रूप में पढ़ाने भी लगे। साल भर बाद 1820 में उन्हें बर्लिन विश्वविद्यालय में आचार्य पड़ पर नियुक्त किया गया और 1821 में उन्होंने डॉक्टरेट हासिल की तत्पश्चात 1825 में उन्हें विशिष्ट आचार्य (professor extraordinarius) का पद मिला और उन्होंने आजीवन, लगभग चालीस वर्षों तक, बर्लिन विश्वविद्यालय की सेवा की।
रिटर की मृत्यु 28 सितम्बर 1859 ई॰ को बर्लिन में हुयी।

योगदान

इनके पहले के भूगोल में दर्शन का प्रचुर प्रभाव था और भूगोल संबंधी मान्यताएँ तथा सिद्धांत बिना प्रेक्षण के ही स्थापित कर लिए जाते थे। ये पहले भूगोलवेत्ता थे, जिन्होंने इस प्रकार की भौगोलिक मान्यताओं को प्रस्थापित करनेवाले विद्वानों का घोर विरोध किया। इनके दृष्टिकोण से भूगोल को 'पृथ्वी के विज्ञान' (Earth Science) के रूप में होना चाहिए तथा उसकी मान्यताएँ एव सिद्धांत प्रेक्षण द्वारा निर्धारित होने चाहिए। इनका दृष्टिकोण भूगोल में मानवकेंद्रित (Anthropocentric) था, किंतु ये अतिवादी न थे। मानव तथा प्रकृति के परस्पर प्रभावकारी तथ्यों का वैज्ञानिक अध्ययन एवं विवेचन इनके मूलभूत उद्देश्य थे।
जॉनी मेरा नाम (1970 फ़िल्म)

कहानी

मोनू (मोहन) (फ़िल्म में प्राण) और सोनू (सोहन) (फ़िल्म में देवानन्द) एक पुलिस इंस्पैक्टर के दो पुत्र हैं। दोनों को बॉक्सिंग में अच्छा अनुभव है। उनके पिता की रंजीत (फ़िल्म में प्रेमनाथ) द्वारा हत्या करवा दी जाती है। मोहन हत्यारे को मारकर एक कार की डिक्की में छुप जाता है और परिवार से बिछड़ जाता है। कई वर्ष बाद सोहन एक सी आइ डी अफ़सर बन जाता है, जो अलग-अलग वेष बदल कर अपने केस सुलझाता है। वह जॉनी नामक एक चोर का वेष बनाकर अपने को पुलिस के हाथों सौंप देता है तथा जेल में हीरा (फ़िल्म में जीवन) से दोस्ती करता है। रेखा (फ़िल्म में हेमा मालिनी) का प्यार में पीछा करते हुए वह केस सुलझा लेता है और मुजरिम को पकड़ लेता है।

बॉक्स ऑफ़िस

१९७० में कुल आय के नज़रिये से यह बॉलीवुड की सबसे बड़ी फ़िल्म थी और ७० के दशक की सातवीं सबसे बड़ी फ़िल्म।
ग्रिगनार्ड के अभिकर्मक

इतिहास

जस्ते (Zinc) के कार्बनिक यौगिकों की सर्वप्रथम गवेषणा वैज्ञानिक एडवर्ड फ्रैंकलैंड (Edward Frankland) ने सन् 1849 में की थी और इसके 50 वर्षों बाद सन् 1899 में बारबियर (Barbier) ने संश्लेषण क्रियाओं में जस्ते के स्थान पर मैग्नीशियम धातु की उपयोगिता प्रदर्शित की। अगले वर्ष, सन् 1900 में इनके विद्यार्थी ग्रीनयार्ड ने इस गवेषणा की अनेकानेक संभावनाओं की ओर रसायनज्ञों का ध्यान आकर्षित किया और उन्होंने प्रदर्शित किया कि शुष्क ईथर (Ether) की उपस्थिति में मैग्नीशियम अनेक कार्बनिक हैलोजन यौगिकों में विलीन होकर एक नई श्रेणी के यौगिक बनाता है। इस क्रिया को, उदाहरण के लिये, निम्नांकित समीकरण द्वारा व्यक्त कर सकते हैं :
खाता मूल्य

लेखांकन के सन्दर्भ में, खाता मूल्य (बुक वैल्यू) किसी परिसम्पत्ति का वह मूल्य है जो बैलेन्स शीट में लिखी गयी है। परम्परागत रूप से, किसी कम्पनी का खाता मूल्य उस कम्पनी के सम्पूर्ण परिसम्पत्ति में से अगोचर परिसंपत्‍ति (intangible assets) और देयता (liabilities) घटाने से प्राप्त होती है।
आइऍसऍम

ISM Office में अधिक क्या है?

1. सभी भाषाओं - अंग्रेजी के प्रशासनिक द्विभाषी/बहुभाषी शब्दावलियाँ - केन्द्र सरकारी एवं राज्य सरकारी दस्तावेजों के लिए उपयोगी।
2. सभी भाषा ओं के थेसारस
3. अंक से शब्द
4. N-Trans - नामों का लिप्यन्तरण हेतु, विशेष जनगणना आदि आँकड़ों के डैटाबेस के लिप्यन्तरण हेतु
5. विभिन्न सरकारी कार्यालयों में काम आनेवाली विभिन्न प्रकार की युनिटिलिटिज
7. सभी भारतीय भाषाओं के स्पेल चेकर आदि
8. एम. एस वर्ड तथा ओपेन ऑफिस के माक्रो आदि
9. अन्य बहुत कुछ...
पुनरावृत्त फलन

गणित में, पुनरावृत्त फलन X → X में परिभाषित (एक ऐसा फलन जो समुच्चय X से इसमें ही परिभाषित हो) फलन है जो इसी समुच्चय में अन्य फलन f : X → X को निश्चित संख्या में पुनरावृत्तियों से प्राप्त किया जाता है। प्रक्रिया के समान फलन के बार बार पुनरावृत्ति होने के कारण इसे पुनरावृत्ति फलन कहते हैं। इस प्रक्रिया को किसी निश्चित संख्या से आरम्भ किया जाता है और बाद में प्राप्त मान को फलन में निविष्ट करके तथा इस प्रक्रिया की पुनरावृत्ति करके परिणाम प्राप्त किया जाता है।
पुनरावृत्त फलनों का अध्ययन कम्प्यूटर विज्ञान, भग्न, गतिकीय तन्त्र, गणित और पुनः प्रसामान्यीकरण समूह भौतिकी में किया जाता है।
ऐरावत

ऐरावत इंद्र का हाथी। समुद्रमंथन से प्राप्त 14 रत्नों में ऐरावत भी था। इसे शुक्लवर्ण और चार दाँतोवाला बताया गया है। रत्नों के बॅटवारे के समय इंद्र ने उक्त दिव्यगुणयुक्त हाथी को अपनी सवारी के लिए ले लिया था। इसलिए इसका इंद्रहस्ति अथवा इंद्रकुंजर नाम पड़ा। इसके अन्य नाम अभ्रमातंग, ऐरावण, अभ्रभूवल्लभ, श्वेतहस्ति, मल्लनाग, हस्तिमल्ल, सदादान, सुदामा, श्वेतकुंजर, गजाग्रणी तथा नागमल्ल हैं।
धृतराष्ट्र नामक नाग का पैतृक नाम भी ऐरावत था। कद्रुपुत्र नागों को भी ऐरावत नाम से पुकारा गया है। 'इरा' का अर्थ जल है, अत: इरावत (समुद्र) से उत्पन्न हाथी को ऐरावत नाम दिया गया है और परवर्ती भारतीय वाङ्मय में ऐरावत नाग (नाग के सर्प और हाथी दोनों अर्थ होते हैं) का संबंध इंद्र के हाथी ऐरावत से जोड़ लिया गया होगा।
संबंध (1969 फ़िल्म)

दल

== संगीत == Film has one famous song"chal akela" sung by mukesh.
मोहब्बतें

संक्षेप

नारायण शंकर (अमिताभ बच्चन) एक प्रतिष्ठित लड़कों के विश्वविद्यालय, गुरुकुल का सख्त हेडमास्टर है। नारायण परंपराओं और अनुशासन पर जोर देकर अपने छात्रों को पढ़ाना अच्छा मानते हैं। उन्होंने अपने छात्रों को किसी भी तरह के प्रेम-प्रसंग से भी मना कर दिया है - जो भी ऐसा करता पाया जाता है उसे निष्कासित कर दिया जाता है।
यह फिल्म विशेष रूप से स्कूल के तीन छात्रों पर केन्द्रित है: समीर (जुगल हंसराज), विकी (उदय चोपड़ा) और करण (जिमी शेरगिल) जो सभी प्यार में पड़ते हैं। समीर संजना (किम शर्मा), उसके बचपन की दोस्त के साथ प्यार में है जिसका पहले से ही एक स्थिर प्रेमी है। विकी इशिका (शमिता शेट्टी) के प्यार में पड़ता है, जो गुरुकुल के पास लड़कियों की यूनिवर्सिटी की छात्र है। करण किरन (प्रीति झंगियानी) की ओर आकर्षित है जो कि एक विधवा है (पहले से ही एक पायलट से विवाहित है जिसे मृत माना जाता है)।
इन तीनों को पता है कि अगर वे पकड़े जाते हैं तो उन्हें निष्कासित कर दिया जाएगा, इसलिए वे अपने प्यार का पीछा नहीं करते हैं लेकिन खाली समय में इसके बारे में याद करते हैं। इसके बाद राज आर्यन (शाहरुख खान) आता है जिसका संगीत शिक्षक के रूप में गुरुकुल में स्वागत होता है। दोस्ताना और प्यार की शक्ति में मजबूत विश्वास रखने वाला राज कई स्थिति को चुनौती देता है। धीरे-धीरे, वह उन परिवर्तनों को प्रस्तुत करता है जो प्रिंसिपल नारायण नापसंद करते हैं। वह उन्हें बताकर प्रेरित करता है कि उनके पास भी उसका विशेष प्यार है, मेघा (ऐश्वर्या राय) जो मर चुकी है। लेकिन वह उसे प्यार करता है और कल्पना करता है कि वह अब भी उसके साथ में है। राज ने लड़कों को अपने प्यार के प्रति वफादार रहने के लिए प्रोत्साहित किया।
एक दिन राज आर्यन पूरे गुरुकुल में प्यार फैलाने के लिए एक पार्टी रखता है, जिसमें वो कॉलेज की सारी लड़कियों को भी बुलाता है। नारायण उस पार्टी में आ जाता है और उसे बंद करा देता है। इसके बाद वो राज आर्यन पर गुस्सा हो जाता है और उसे नौकरी से निकाल देता है। इसके बाद राज आर्यन उसे बताता है कि वो भी इसी गुरुकुल में कई साल पहले आया था और उसे मेघा से प्यार हो गया था, जो नारायण की इकलौती बेटी थी। नारायण ने उसे उसके चेहरे तक को बिना देखे निकाल दिया था। राज के बिना मेघा रह नहीं पाती और ख़ुदकुशी कर लेती है। राज आर्यन बोलता है कि वो गुरुकुल में वापस जरूर आएगा और वादा करता है कि वो इस गुरुकुल को प्यार से भर देगा, जिसे नारायण भी रोक नहीं सकेगा।
ये सब सुन कर नारायण हैरान रह जाता है और इस बात को वो चुनौती के रूप में लेता है। वो राज आर्यन को कुछ और समय तक रुकने को कहता है। समीर, विक्की और करन अपने प्यार को पाने में सफल रहते हैं, पर नारायण नियमों को और भी कड़ा कर देता है। राज आर्यन के उकसाने से वे लोग नियमों को अनदेखा करते रहते हैं। जो वातावरण नारायण ने 25 सालों तक बनाए रखा था, उसे बचाने के लिए वो समीर, विक्की और करन को गुरुकुल से निकाल देता है। राज आर्यन उनकी तरह से बोलता है कि प्यार कर के उन लोगों ने कुछ बुरा नहीं किया है। वो नारायण को अपनी ही बेटी के मौत का कारण बताता है। राज के शब्द उसके मन को बदल देते हैं और उसे अपनी गलती का एहसास होता है। वो गुरुकुल के सभी विद्यार्थियों से माफी मांगता है और प्राचार्य के पद से इस्तीफा दे देता है और नए प्राचार्य के लिए वो राज का नाम आगे करता है। राज उसे स्वीकार कर लेता है।
भारत में राजसहायता

स्वतन्त्रता के पश्चात से ही भारत सरकार ने बहुत से उद्योगों और उत्पादों को राजसहायता (सबसीडी) दी है। उदाहरण के लिए, ईंधन पर राजसहायता, खाद्य पदार्थों पर, रेल टिकट पर, उर्वरक पर आदि।
साप्ताहिक शोनेन जंप

साप्ताहिक शोनेन जंप (जापानी: 週刊少年ジャンプ, अंग्रेजी: Weekly Shōnen Jump) एक जापानी साप्ताहिक शोनेन माँगा पत्रिका है जिसका प्रकाशन शुएइशा करती है।
अर्धसैनिक बल

अर्धसैनिक बल अर्ध-सैन्यीकरण बल होता है जिसका संगठनात्मक संरचना, रणनीति, प्रशिक्षण, उपसंस्कृति, और (अक्सर) कार्य एक पेशेवर सेना के समान होता है। लेकिन जिसे राज्य की औपचारिक सशस्त्र बलों के हिस्से के रूप में शामिल नहीं किया जाता है।
शिशु वध

निवारण

नवजात शिशु की हत्या करना उसके जनम के २४ घंटो के पश्चात अक्सर उन्चाहे जनम की प्रतिक्रिया दर्शाता है! इसको रोकने के अनेत कारण है जैसे अनचाहे गर्भ को रोकना जिसके लिए यौन शिक्षा देना अत्यंत महतवपूर्ण है! शिशु हत्या के बदले अगर लोग गर्भ निरोधको का उपयोग करे जो की सर्कार द्वारा बनाए गए कानून में भी है! बहुत से देशो में शिशु हत्या अवैध है जैसे पाकिस्तान! ऐसे कानून बनाने से हम शिशु वध होने से रोक सकते है!
वसुमत

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
सर्वकालिक एशियाई खेल पदक तालिका

सर्वकालिक एशियाई खेल पदक तालिका एशियाई खेलों में विभिन्न एशियाई देशों द्वारा जीते गये पदकों की सूची है। एशियाई खेल या एशियाड एशिया महाद्वीप पर होने वाली सबसे बड़ी बहु-खेल प्रतियोगिता है। 1978 एशियाई खेल तक इसका आयोजन एशियाई खेल महासंघ करता था। 1982 एशियाई खेलों से आयोजन एशियाई ओलम्पिक परिषद के द्वारा किया जाता है। इन खेलों को अन्तरराष्ट्रीय ओलम्पिक संघ मान्यता देता है तथा ओलम्पिक खेलों के बाद दूसरी सबसे बड़ी बहु-खेल प्रतियोगिता मानता है। सबसे पहले एशियाई खेल 1951 में भारत के नई दिल्ली नगर में आयोजित हुए थे। अब तक इन खेलों के अट्ठारह संस्करण हो चुके हैं। सबसे नवीनतम अट्ठारहवें संस्करण का आयोजन 2018 में इण्डोनेशिया के जकार्ता तथा पालेमबांग नगरों में हुआ। इन खेलों की मेजबानी थाईलैंड का बैंकाक नगर सर्वाधिक चार बार कर चुका है।
कंपनी (2002 फ़िल्म)

संगीत

संगीतकार: संदीप चोव्टा
गीतकार : नितिन रायकवार, ताबिश रोमानी, जयदीप सहानी
गीत :
१. तुमसे कितना प्यार है - अल्ताफ राजा
२. खल्लास - आशा भोसले, सुदेश भोसले, सपना अवस्थी
३. आखों मैं - सौम्या राव
४. प्यार प्यार में - बाबुल सुप्रियो
५. गन्दा है पर - संदीप चोव्टा
ब्यूटी एंड द बीस्ट (टीवी शृंखला)

ब्यूटी एंड द बीस्ट अमेरिकी टेलिविज़न शृंखला है जिसका प्रीमीयर अक्टूबर 11, 2012, को द सी॰डब्ल्यू॰ पर हुआ था। शृंखला शिथिल रूप से इसी नाम की 1987 की सीबीएस पर प्रसारित होने वाली टीवी शृंखला से प्रेरित है। धारावाहिक की कहानी कैथरीन चैंडलर (ब्यूटी) और उसके प्रेमी विन्सेंट केलर (बीस्ट) के इर्दगिर्द घूमती है। चैंडलर न्यूयॉर्क पुलिस डिपार्टमेंट में डिटेक्टिव है जिसे आनुवंशिक रूप से परिवर्तित केलर से प्रेम हो जाता है। केलर दुनिया के सामने नहीं आ सकता क्योंकि आनुवंशिक बदलाव के कारण वह बीस्ट का रूप ले लेता है जिस पर उसका नियन्त्रण नहीं है। प्रथम सत्र के लगभग तीन महीने पश्चात धारावाहिक के दूसरे सत्र का प्रीमीयर अक्टूबर 7, 2013, को हुआ।
नागद्वार

नागद्वार मध्यप्रदेश में सतपुड़ा की पहाड़ियों के बीच बने हिल स्टेशन पचमढ़ी से कुछ ही दूरी पर स्थित एक पर्यटन स्थल है। यह पंचमंडी से ४५ किमी दूरी पर स्थित है।
किर्गिस्तान में धर्म

किर्गिस्तान में इस्लाम मुख्य धर्म है, लेकिन संविधान धर्म की स्वतंत्रता की गारंटी देता है। किर्गिस्तान इस्लाम के साथ एक बहु जातीय और बहु धार्मिक देश है (सुन्नी, शिया और अहमदीया सहित), बौद्ध धर्म, बहाई, ईसाई धर्म (रूसी रूढ़िवादी चर्च, रोमन कैथोलिक धर्म, और सातवें दिन के एडवेंटिस्ट चर्च समेत), यहूदी धर्म और अन्य धर्म सभी देश में उपस्थिति है। किर्गिस्तान में सुन्नी इस्लाम मुख्य धर्म है और इसके बाद 75-80% आबादी है।

इस्लाम

इस्लाम सबसे व्यापक रूप से आयोजित विश्वास है। आधिकारिक सूत्रों का अनुमान है कि 80 प्रतिशत आबादी मुसलमान है। सीआईए वर्ल्ड फैक्टबुक का अनुमान 75% है। लगभग सभी मुसलमान सुन्नी हैं; देश में कुछ शिया हैं (लगभग एक हजार)। कुछ अहमदीय मुसलमान भी हैं, हालांकि देश द्वारा अपरिचित। सारा के मुताबिक, मई 2007 तक 1,650 मस्जिद थे, जिनमें से 1,623 पंजीकृत थे। उच्च इस्लामी शिक्षा के लिए सात संस्थान भी थे। हाल के आधिकारिक अनुमानों के अनुसार, 11 प्रतिशत आबादी रूसी रूढ़िवादी है, हालांकि कुछ विशेषज्ञों का मानना है कि यह आंकड़ा 8 प्रतिशत जितना कम हो सकता है। देश में 44 रूसी रूढ़िवादी चर्च हैं, महिलाओं के लिए 1 रूसी रूढ़िवादी मठ, और 1 पैरोकियल स्कूल है।

कानूनी और नीति ढांचा

संविधान और कानून धर्म की आजादी के लिए प्रदान करते हैं; हालांकि, सरकार ने कट्टरपंथी इस्लामी समूहों की गतिविधियों को प्रतिबंधित कर दिया जो इसे सुरक्षा के लिए खतरे मानते थे। संविधान धर्म और राज्य को अलग करने के लिए प्रदान करता है। 30 दिसंबर, 2006 को अपनाया गया नया संविधान, कानून के शासन के आधार पर देश को एक संप्रभु, एकता, लोकतांत्रिक सामाजिक अवस्था के रूप में परिभाषित करता है; पिछले संविधान ने देश को "धर्मनिरपेक्ष" के रूप में भी परिभाषित किया था। 6 मई, 2006 के डिक्री ने इस्लाम और रूसी रूढ़िवादी को "पारंपरिक धार्मिक समूहों" के रूप में मान्यता दी।

धार्मिक स्वतंत्रता पर प्रतिबंध

सरकार ने उन समूहों के बारे में सार्वजनिक रूप से चिंता व्यक्त करना जारी रखा जो इसे कट्टरपंथी धार्मिक या राजनीतिक एजेंडे के कारण चरमपंथी के रूप में देखते थे। सरकार विशेष रूप से राजनीतिक इस्लाम के खतरे के बारे में चिंतित थी, जिनके अनुयायियों (इस्लामवादियों) ने इसे "वहाबिस्ट" लेबल किया था। सरकार कट्टरपंथी इस्लामवादियों को राष्ट्रीय स्थिरता, विशेष रूप से दक्षिण में खतरा होने का खतरा मानती है, और डर है कि वे सरकार को उखाड़ फेंकना और इस्लामी लोकतंत्र स्थापित करना चाहते हैं। उज्बेकिस्तान के इस्लामी आंदोलन (आईएमयू) के सदस्यों द्वारा 1999 और 2000 में सशस्त्र घुसपैठ, एक आतंकवादी संगठन, और मई 2006 में अज्ञात आतंकवादियों द्वारा हालिया आक्रमणों ने राजनीतिक इस्लाम और आतंकवादी इस्लामी समूहों के कार्यों के बारे में सरकार की चिंता में वृद्धि की।

जबरन धार्मिक रूपांतरण

मजबूर धार्मिक रूपांतरण की कोई रिपोर्ट नहीं थी, जिसमें मामूली अमेरिकी नागरिकों का अपहरण किया गया था या संयुक्त राज्य अमेरिका से अवैध रूप से हटा दिया गया था, या इस तरह के नागरिकों को संयुक्त राज्य अमेरिका में लौटने की अनुमति देने से इंकार कर दिया गया था।
डेल्टीन सुइट्स गोवा

डेल्टीन सुइट्स गोवा एक कैसीनो होटल हैं जो भारत के गोवा राज्य में स्थित हैं। यह कैंडोलीम समुद्र तट से 5 मिनट की दूरी पर स्थित है। गोवा को भारत के पर्यटन राजधानी के रूप में जाना जाता हैं एवं यह अपने समुद्र तटों के लिए प्रसिद्ध हैं। इस होटल का स्वामित्व डेल्टा कोर्प समूह डेल्टा कोर्प समूह के पास हैं जिसके भारत में अन्य कई होटल हैं।
यह होटल दाबोलीम हवाई अड्डा (जीओआई) एवं गोवा अंतराष्टीय हवाई अड्डे से १५ किलोमीटर की दूरी पर स्थित है। पंजिम बस अड्डे से इसकी दूरी ४.७ किलोमीटर एवं मापुसा बस अड्डे से इसकी दूरी १० किलोमीटर है। थिविम रेलवे स्टेशन से यह १६.2 किलोमीटर की दूरी पर स्थित हैं। नेरुल नदी इस होटल से १ किलोमीटर की दूरी पर स्थित हैं।

होटल

इस होटल का स्वामित्व डेल्टा कोर्प समूह के द्वारा किया जाता है जिसके भारत में अन्य कई होटल हैं जो दमन, सतपुरा (मध्य प्रदेश) एवं सिक्किम में हैं। इस होटल में कसीनो भी हैं जो इसे अन्य होटलों से अलग करता हैं।

रेस्टोरेंट्स एवं बार

यहाँ पर निम्नलिखित प्रकार के रेस्टोरेंट्स है:
1 एम्पेरर रेस्टोरेंट्स: यहाँ पर चाइनीज़ एवं भारतीय व्यंजन परोसे जाते हैं।
2. वेगास रेस्टोरेंट्स: वेगास एक अत्याधुनिक रेस्टोरेंट है जो अंतर-महाद्वीपीय व्यंजन के लिए मशहूर हैं।
3. व्हिस्की लाउन्ज: यहाँ शराब के कई प्रसिद्द ब्रांड उपलब्ध हैं एवं भारत में निर्मित विदेशी शराब भी यहाँ परोसी जाती हैं।
कापोजी सार्कोमा-एसोसिएटेड हर्पसवाइरस

कापोजी सार्कोमा-एसोसिएटेड हर्पसवाइरस एक विषाणु है।
ऑल इज़ वैल (फ़िल्म)

कहानी

ऑल इज़ वैल ऋषि कपूर और अभिषेक बच्चन द्वारा की गयी एक सड़क यात्रा के बारे में है जिसमें बाद में उनकी माँ भी साथ आ जाती है। कथित तौर पर, असिन ने इस फिल्म में एक महत्वपूर्ण भूमिका निभायी है।

फिल्मांकन

1 अक्टूबर से प्रमुख अभिनेता अभिषेक बच्चन और असिन के साथ दो सप्ताह की कार्यशाला के बाद, इस फिल्म की शूटिंग की ट्विटर पर अभिषेक बच्चन ने पुष्टि की, जो 16 अक्टूबर 2013 को शुभ ईद पर शुरू हुई। उमेश शुक्ला ने नासिक, हिमाचल प्रदेश, सिक्किम, दुबई और लंदन में फिल्म की शूटिंग की है और भारत में विभिन्न शहरों में भी शूट करने की उम्मीद है। मई 2014 में यह सूचना मिली कि फिल्म के सभी कलाकार शिमला में शूटिंग कर रहे थे।

विकास

निर्देशक उमेश शुक्ला ने दुबई और भारत में विभिन्न शहरों में फिल्माने के लिए कई स्थानों को देखा। लोकेशन तय होने के बाद में मुख्य अभिनेता अभिषेक बच्चन और असिन सहित पूरी टीम फिल्म शूटिंग करने के लिए एक कार्यशाला का हिस्सा थे।

संगीत

फिल्म का संगीत हिमेश रेशमिया, मीत ब्रदर्स, मिथुन द्वारा रचित है।
१०२२ ईसा पूर्व

१०२२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०२२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अंतरभाषा

अंतरभाषा (इंटरलिंगुआ / Interlingua) का अर्थ है - 'अनेक भाषाओं के मध्य एक सर्वनिष्ठ भाषा'। यह एक अंतर-राष्ट्रीय मददगार भाषा है। चूँकि एक भाषा दूसरी से सर्वथा पृथक् होती है अत: ऐसी भाषा स्वाभाविक न होकर कृत्रिम ही हो सकती है। आधुनिक युग में (२०वीं शताब्दी में) विश्व अंतरभाषा बनाने के दो प्रयास किए गए। प्रथम प्रयास १९०८ ई. में गिउसेपो पेआनो नामक भाषाविद् द्वारा किया गया ("लातीनो सीने फ़्लेक्शॉने" या "पेआनो की अंतरभाषा") और दूसरा प्रयास अंतरराष्ट्रीय सहकारी भाषा संस्था (इंटरनैशनल आक्जीलरी लैंग्वेज एसोसियेशन) द्वारा किया गया, किंतु भाषा की लोकप्रियता की दृष्टि से सफलता नहीं मिली। इसी प्रकार की एक अन्य विश्वभाषा एस्पेरान्तो की रचना डॉ॰ एल. एल. जर्मेनहाफ ने १८८७ ई. में की, जो अपेक्षाकृत १९२५ ई. के पश्चात् अधिक लोकप्रिय हुई। वर्ष १९९९ के अनुमाक अनुसार पूरे विश्व में इस भाषा को बोलने वालों की संख्या १५०० तक है।
बाद में भाषा-वैज्ञानिकों की एक कमेटी ने २७ वर्ष के शोध के बाद एक अन्तरभाषा विकसित की। इस भाषा का पहला शब्दकोश और व्याकरण १९५१ में सामने आयी। अन्तरभाषा के अलावा एस्पेरान्तो भी एक अंतर-राष्ट्रीय सहायक भाषा है।
जालौर

इतिहास

प्राचीनकाल में इसे जबलीपुर और सुवर्णगिरी के नाम से भी जाना जाता था। 12वीं शताब्दी में यह चौहान गुर्जर की राजधानी था। वर्तमान में यह जिला बाड़मेर, सिरोही, पाली और गुजरात के बनासकांथा जिले से घिरा हुआ है। गुर्जर शासकों के हाथ से गुजरने के कारण यहां के स्मारकों पर उनका प्रभाव देखा जा सकता है। जालौर का प्रमुख आकर्षण जालौर किला है लेकिन इसके अलावा भी यहां अनेक दर्शनीय स्थल हैं।

जालौर किला

भारत के सबसे प्रसिद्ध किलों में से एक जालौर किले का निर्माण 10वीं शताब्दी में परमारों द्वारा कराया गया था। यह अद्भुत किला खड़ी पहाड़ी पर स्थित है। यहां के महल बहुत साधरण हैं जिनमें बहुत अधिक सजावट देखने को नहीं मिलती। मंदिर में प्रवेश के चार भव्य द्वार हैं जहां तक पहुंचने का एक ही रास्ता है। किले का निर्माण पारंपरिक हिंदू वास्तुशिल्प के अनुरूप ही है।

जहाज मंदिर

जहाज मंदिर एक जैन मंदिर है जो बिशनगढ़ से 5 किलोमीटर दूर है। श्री शांतिनाथ प्रभु की प्रतिमा और परमात्मा का मार्ग पंचधातु से बनाया गया है। मुख्य प्रतिमा के दायीं ओर आदिनाथ और बायीं ओर भगवान वसुपूज्य विराजमान हैं। मंदिर के अन्य कोनों पर भी मूर्तियां रखी गई हैं। आराधना भवन और भोजशाला के साथ ही एक विशाल धर्मशाला भी जुड़ी हुई है।
जालौर एक शान्‍त एवं सुसज्जित क्षेत्र है यहाँ पर बाहर के जिलों के कर्मचारी ज्‍यादा कार्यरत हैं। शिक्षा का स्‍तर बहुत कमजोर हैा

श्री स्वर्णगिरी तीर्थ

श्री स्वर्णगिरी तीर्थ जालौर शहर के पास स्वर्णगिरी पहाड़ी पर स्थित है। पद्मासन मुद्रा में बैठे भगवान महावीर यहां के मुख्य आराध्य देव हैं। मंदिर का निर्माण राजा कमरपाल ने करवाया था और इसकी देखरेख "श्री स्वर्णगिरी जैन श्‍वेतांबर तीर्थ पेढ़ी" नामक ट्रस्ट करता है। भगवान महावीर की श्‍वेत प्रतिमा की स्थापना 1221 विक्रम संवत् में की गई थी।

श्री उमेदपुर तीर्थ

श्री उमेदपुर तीर्थ जालौर जिले के उमेदपुर में स्थित है। यह मंदिर श्री भीदभंजन पार्श्‍वनाथ भगवान को समर्पित है। मंदिर की नींव योगराज श्री विजय शांतिगुरु ने 1995 विक्रम संवत में रखी थी। यहां पर भोजनशाला और धर्मशाला में है।

तीर्थेद्रनगर

तीर्थेद्रनगर एक धार्मिक स्थल है जो जालौर से 48 किलोमीटर दूर है। श्री चमत्कारी पार्श्‍वनाथ जैन तीर्थ यहां के मुख्य आकर्षण हैं। जालौर से यहां के लिए नियमित बस सेवा उपलब्ध है। हरीश कुमार कालाथल पाटोदी बाड़मेर राजस्थान 8302061566
अभिज्ञापक

अभिज्ञापक (identifier) ऐसा नाम होता है जो किसी वस्तु विशेष या किसी वस्तुओं की विशेष श्रेणी की पहचान कराता हो। इसे आम-प्रयोग में अंग्रेज़ी के सूचकाक्षर आईडी (ID) के नाम द्वारा भी बुलाया जाता है। यह कोई शब्द, अंक, अक्षर, चिन्ह, चित्र या इन सब का मिश्रण हो सकता है। ऐसे अभिज्ञापकों की अक्सर सूचियाँ बनाई जाती हैं।
कुवैती दीनार

इतिहास

दीनार को 1961 में गल्फ रुपया के स्थान पर जारी किया गया था। शुरुआती दौर में यह एक पाउंड स्टर्लिंग के बराबर था, क्योंकि रुपए की कीमत एक शिलिंग 6 पेंस निर्धारित की गई थी, इसके परिणामस्वरूप परिवर्तन दर एक दीनार बराबर 13⅓ रुपए बनी।
1990 में इराक के कब्जे के दौरान कुवैती दीनार के स्थान पर इराकी दीनार जारी किया गया। कब्जे से छुटने के बाद कुवैती दीनार की नई श्रृंखला जारी गई है।
संजीवनी (२०१९ टीवी श्रृंखला)

प्लॉट

संजीवनी डॉ। इशानी, डॉ। सिड दो मेडिकल डॉक्टर के बारे में एक कहानी है, और वे अपने पेशेवर को संतुलित करते हुए बीमारियों और रोगियों की मृत्यु के खिलाफ लगातार लड़ाई लड़ने के लिए परीक्षण और क्लेश का सामना करती हैं। और निजी जीवन में उन्हें एक दूसरे से प्यार हो जाता हैं।